Talouden lomaketarjontaa on laajennettu Meittariin

Meittari Itsepalvelukanavalle on julkaistu Talouspalvelujen lomakkeita, joilla voit tehdä työpyyntöjä Meitan talouden palvelualueille, kuten myyntilaskutukselle, myyntireskontraan, kirjanpitoon, maksuliikenteelle sekä ostoreskontraan.

Mistä näet lomakenäkymän?

Näet nämä talouden lomakkeet kirjautumalla Meittariin esimerkiksi Asiakaspisteen kautta. Lomakevalikoima on mukautettu Meitan asiakasorganisaatioiden ostamien palveluiden mukaan. Sinulla näkyviin lomakkeisiin vaikuttaa myös Meittari-käyttöliittymän tekniset julkaisumahdollisuudet. Tällöin näkymässäsi voi olla joitakin lomakkeita palveluista, joita organisaatiosi ei osta. Varmistathan tarvittaessa esimerkiksi esihenkilöltäsi, mitä palveluja työnantajasi tilaa.

Lomakkeiden käyttö sujuvoittaa Meitalla asiointia

Meittari-lomakkeet mahdollistavat sähköisen asioinnin kellon ympäri, vuoden jokaisena päivänä. Lomakkeet ohjaavat sinua syöttämään työpyynnön käsittelyä varten tarvittavat tiedot ja näin työn toteutus sujuvoituu. Kun lähetät täytetyn lomakkeen, siitä muodostuu työpyyntö suoraan työtä toteuttavan tiimin työjonoon. Pystyt kätevästi seuraamaan työpyyntösi käsittelyä Meittarin Avoimet pyynnöt-osiossa.